
ASMENS SU NEGALIA TEISIŲ APSAUGOS AGENTŪROS 
PRIE LIETUVOS RESPUBLIKOS SOCIALINĖS APSAUGOS IR DARBO MINISTERIJOS
DIREKTORIUS

ĮSAKYMAS
DĖL ASMENS SU NEGALIA TEISIŲ APSAUGOS AGENTŪROS PRIE LIETUVOS RESPUBLIKOS SOCIALINĖS APSAUGOS IR DARBO MINISTERIJOS DIREKTORIAUS 2023 M. GRUODŽIO 8 D. ĮSAKYMO NR. V-71 „DĖL PAGALBOS KOORDINAVIMO ASMENIUI SU NEGALIA SKYRIMO, ORGANIZAVIMO IR VYKDYMO TVARKOS APRAŠO PATVIRTINIMO“ PAKEITIMO

2025 m. rugsėjo 15 d. Nr. V-130
Vilnius

. Pakeičiu Pagalbos koordinavimo asmeniui su negalia skyrimo, organizavimo ir vykdymo tvarkos aprašą, patvirtintą Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos direktoriaus 2023 m. gruodžio 8 d. įsakymu Nr. V-71 „Dėl Pagalbos koordinavimo asmeniui su negalia skyrimo, organizavimo ir vykdymo tvarkos aprašo patvirtinimo“:
. Pakeičiu 7 punktą ir jį išdėstau taip:
„. Vertinant asmens, kuris davė sutikimą, kad jam būtų teikiamas pagalbos koordinavimas, negalią, informacija apie pagalbos poreikį įvairiose veiklos srityse surenkama kartu su asmeniu ar jo atstovu pildant Anketą pagalbos koordinavimo poreikio vertinimui (vaikams iki 4 metų) (priedas) (toliau – Anketa) telefonu ar kita elektroninių ryšių priemone arba asmenims nuo 4 metų amžiaus atitinkamą Individualios pagalbos poreikio klausimyną pagal nustatytas amžiaus grupes, kurių formos nurodytos Neįgalumo lygio nustatymo kriterijų ir tvarkos aprašo, patvirtinto Lietuvos Respublikos sveikatos apsaugos ministro, Lietuvos Respublikos socialinės apsaugos ir darbo ministro ir Lietuvos Respublikos švietimo, mokslo ir sporto ministro 2005 m. kovo 23 d. įsakymu Nr. V-188/A1-84/ISAK-487 „Dėl Neįgalumo lygio nustatymo kriterijų ir tvarkos aprašo patvirtinimo“, (toliau – Neįgalumo lygio nustatymo aprašas) 1 priede arba 2 priede, arba 3 priede, arba Dalyvumo lygio nustatymo kriterijų ir tvarkos aprašo, patvirtinto Lietuvos Respublikos sveikatos apsaugos ministro ir Lietuvos Respublikos socialinės apsaugos ir darbo ministro 2005 m. kovo 21 d. įsakymu Nr. A1-78/V-179 „Dėl Dalyvumo lygio nustatymo kriterijų ir tvarkos aprašo patvirtinimo“, (toliau – Dalyvumo lygio nustatymo aprašas) 3 priede (toliau – Klausimynas). Anketa ar Klausimynas pagalbos koordinavimui skirti yra pildomas ir įskaitant atvejus, nurodytus Neįgalumo lygio nustatymo aprašo 28 ir 281 punktuose ir Dalyvumo lygio nustatymo  aprašo 32,  321 ir 361 punktuose.“
. Pakeičiu 10 punktą ir jį išdėstau taip:
„. Apie priimtą sprendimą nustatyti pagalbos koordinavimo poreikį asmuo ar jo atstovas informuojamas per 3 darbo dienas nuo sprendimo priėmimo dienos asmens ar jo atstovo prašyme nustatyti negalią nurodytu būdu (jeigu prašyme būdas nenurodytas – tokiu būdu, kokiu buvo gautas prašymas), jam išduodant arba išsiunčiant sprendimą (nuorašą (kopiją)).“
. Pakeičiu 22 punktą ir jį išdėstau taip:
„. Pagalbos koordinavimo stebėsena šalies mastu atliekama renkant ir analizuojant pagalbos koordinavimo duomenis, kaupiamus informacinėse sistemose, kas ketvirtį rengiant statistinę veiklos ataskaitą, kasmet – sprendimų nustatyti pagalbos koordinavimo poreikį vykdymo stebėsenos ataskaitą. Šią funkciją atlieka Agentūros Informacinių technologijų, Metodinės pagalbos ir analizės ir Pagalbos koordinavimo skyriai, bendradarbiaudami su Agentūros pagalbos vadybininkais, esant poreikiui, pasitelkdami duomenų analitikos paslaugos teikėjus.“
. Įpareigoju:
. Teisės ir personalo skyrių šį įsakymą paskelbti Teisės aktų registre;
. Informacinių technologijų skyrių šį įsakymą paskelbti Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos interneto svetainėje.

